**Segédlet a Szakmai Megalapozó dokumentum elkészítéséhez**

**A Terület- és Településfejlesztési Operatív Program**

**CLLD HELYI FELHÍVÁS keretében meghirdetésre került**

**Mozdulj, Sárospatak!**

**című**

**TOP-7.1.1-16-H-083-10 kódszámú helyi felhíváshoz**

**Módszertani bevezető**

Jelen dokumentum a Terület- és Településfejlesztési Operatív Program CLLD HELYI FELHÍVÁS keretében megvalósítandó „Mozdulj, Sárospatak!” című, TOP-7.1.1-16-H-083-10 kódszámú helyi felhívásra irányuló projektjavaslat kidolgozása során elkészítendő Szakmai Megalapozó dokumentum (továbbiakban: SZMD) tartalmára vonatkozó alapvető, általános elvárásokat, javasolt szempontokat foglalja össze.

Az SZMD tartalmának valós adatokon kell alapulnia! A javasolt szempontok közül minden esetben a projekt szempontjából releváns részeket kérjük kifejteni!

Kérjük, hogy az SZMD elkészítése során törekedjen az átláthatóságra, és arra, hogy az SZMD terjedelme ne haladja meg a 10 oldalt (a mellékletek oldalszáma ezen felül értelmezendő)! Kérjük, hogy az SZMD elkészítése során Arial 11 betűméretet használjon.

Felhívjuk a figyelmet, hogy az SZMD a pályázat tartalmi értékelésének fontos eleme!

Figyelem!

Kérjük, hogy az SZMD elkészítése során a Segédletben foglalt szerkezetet kövesse, és ügyeljen arra, hogy az SZMD minden olyan információt tartalmazzon, ami a Segédlet egyes fejezetei alatt kifejtendő szempontként felsorolásra került. Amennyiben a Segédlet valamely fejezete a projekt szempontjából nem releváns, kérjük, tüntesse fel a fejezetcímet, rögzítse, hogy a projektje szempontjából „nem releváns”, valamint röviden ismertesse ennek indoklását. Az indoklásnak vagy annak megfelelőségének hiánya esetén hiánypótlási felszólításra kerül sor. A hiánypótlási felszólításban foglaltak nem, vagy hiányos teljesítése esetén a pályázat értékelése az adott szempont figyelembe vétele nélkül történik, ami végső soron a pályázat elutasítását vonhatja maga után! A Segédlet nem határozza meg, hogy az egyes fejezetek alatt megjelölt elvárást, szempontot milyen részletezettséggel szükséges kifejteni, milyen részszempontok és további szempontok figyelembevétele indokolt. Az SZMD a Segédletben megjelölt szempontokon kívüli, további információkkal kiegészíthető.

1. **A pályázó szervezet bemutatása**

(Alapvető célja, tényleges tevékenységei, elért eredményei, munkavállalóinak száma, önkéntesek száma és tevékenységei.)

1. **A projekt előzményeinek bemutatása**
   1. Mutassa be a pályázatot benyújtó szervezet korábbi projektjeit, jelen pályázatot megalapozó korábbi tapasztalatait, különös tekintettel az elmúlt 2 évben zajló aktív tevékenységekre.
   2. Mutassa be, hogy miért van szükség a projektre!
2. **A projekt céljai, illeszkedése** 
   1. Melyek a projekt céljai, elvárt eredményei? Kérjük, ismertesse, hogy a fejlesztés hogyan járul hozzá a HKFS céljainak megvalósulásához, és a helyi felhívás 1.1. pontjában meghatározott célokhoz.
   2. Mutassa be a projekt kapcsolódását más korábbi, folyamatban lévő vagy jövőben tervezett projektekhez (pl.: Nemzeti Várprogram, TOP, egyéb, hazai, illetve Európai Uniós forrásból finanszírozott tevékenységek). Kérjük, térjen ki ezen projekt(ek) és a jelen projekt lehatárolására is!
3. **A projekt tartalma, megvalósíthatósága** 
   1. Mutassa be, hogy milyen sporttevékenységre fókuszál a projekt!
   2. Mutassa be a projekt célcsoportját és a sporteseményeken való részvétel lehetőségét, a bevonás módját!
   3. Kérjük, mutassa be és részletezze a projekt során tervezett tevékenységeket!

* 1. Mutassa be a projekt célcsoport-specifikus közösségfejlesztési hatásait!
  2. Mutassa be a projekt innovatív[[1]](#footnote-1) elemeit, sajátosságait!
  3. Mutassa be a célcsoport elérése érdekében végzett kommunikációs tevékenységét!
  4. A beszerezni kívánt eszköztípusok ismertetése, indoklása, hozzárendelése a megoldandó problémákhoz. (Kezdje a jelenlegi eszközállomány, infrastrukturális feltételek, körülmények, bemutatásával!)
  5. Mutassa be, hogy a fejlesztés költséghatékony megvalósítása milyen módon kerül biztosításra a projektben! (Az egy bevont célcsoporttagra jutó igényelt támogatás összege legfeljebb 25 000 Ft / fő. Mutassa be a projektjében érvényes fajlagos költséget a támogatás teljes összege és a bevonni kívánt célcsoport szám felhasználásával.)
  6. Mutassa be az egyéb környezeti fenntarthatósági szempontok érvényesülését.

1. Innováció: új termék vagy szolgáltatás jön létre; új módszer alkalmazása, amely lehetővé teszi a különböző erőforrások kombinációját, ami a belső potenciálok jobb kihasználását eredményezi; hagyományosan elkülönülten működő ágazatok kombinációja, összekapcsolása; a helyi szereplők szokatlan kombinációjának bevonása a döntéshozásba, a projektek megvalósításába, a részvétel megszervezésének eredeti módja. [↑](#footnote-ref-1)